stanford-oval/wikipedia huggingface dataset:
Yosemiten putoukset

| Yosemiten putoukset |
| --- | --- |

Sijainti:  Yhdysvallat 
Joki:  Yosemite Creek (en) 
Vesistö:  Mercedjoen vesistö (d) 
Korkeus:  739  mm ja 436  m 
Yosemiten putoukset on vesiputous Sierra Nevadan vuoristoalueella sijaitsevassa Yosemitenlaaksossa ja Kalifornian osavaltioon kuuluvassa Mariposan piirikunnassa. Sen putouskorkeus on 739 metriä, minkä ansiosta se on Pohjois-Amerikan korkein ja yksi maailman korkeimmista vesiputouksista.
Yosemiten putoukset saavat vetensä Yosemite Creekistä, pienestä vuoristojoesta, joka yhtyy putousten alapuolella Mercedjokeen. Yosemite Creek muodostuu lumen sulamisvesistä, jotka tulevat Hoffmannvuoren rinteiltä ja Tuolumnejokea ympäröiviltä alppiniityiltä. Putoukset jakautuvat kolmeen osaan: 436 metriä korkeaan yläputoukseen ja 98 metriä korkeaan alaputoukseen sekä niiden väliseen koskiosuuteen, joka jää kallioiden piiloon. Putousten rakenne johtuu kallioperän keskenään risteävistä vaaka- ja pystyraoista.
Veden virtaama vaihtelee suuresti vuoden aikana – komeimmillaan putoukset ovat touko–kesäkuussa mutta saattavat kuivua kokonaan elokuuhun mennessä. Virtaama palaa yleensä ennalleen loppusyksystä esiintyvien rajumyrskyjen myötä. Talvella ylemmän putouksen reunoille muodostuu jääkielekkeitä, jotka pudotessaan kasvattavat sen juurelle suuren jääkeon.
Yosemiten putoukset näkee useista paikoista Yosemitenlaaksossa, parhaiten kuitenkin Yosemite Villagesta tai Yosemite Lodgen lomahotellilta. Alemman putouksen juurelle johtaa kävelypolku. Myös putousten huipulle on mahdollista kiivetä reilu 11 kilometriä pitkää, melko vaativaa reittiä pitkin.
Ämmälänkylä

| Ämmälänkylä |
| --- | --- |
 Ämmälänkylä
 Koordinaatit: 62°41.347′N, 22°58.234′E 
Valtio:  Suomi
Maakunta:  Etelä-Pohjanmaa
Kunta:  Seinäjoki
Hallinto:  
 – Asutustyyppi:  kylä
Väkiluku (2022):  106
Infobox OKVirheellinen NIMI-arvo: 
Ämmälänkylä on noin 150 asukkaan kylä Seinäjoella noin 10 kilometriä kaakkoon keskustasta. Kylässä on paljon maataloutta, mutta siellä sijaitsee myös muutama yritys. Ämmälänkylän asukasluku oli vuoden 2022 lopussa 106.
Xiaomi Mi Note 3

| Xiaomi Mi Note 3 |
| --- | --- |
Valmistaja:  Xiaomi
Julkaistu:  12. syyskuuta 2017
Mitat:  152,6 x 73,95 x 7,6 mm
Paino:  163 g
Näyttö:  5,5" Full HD IPS LCD
Näytön kuvatarkkuus:  1 080 x 1 920
Suoritin:  Qualcomm Snapdragon 660 8-ydin, 2,2 GHz, Kryo 260, 64-bittinen, 14 nm
Grafiikkapiiri:  Adreno 512
Muisti:  128 Gt
Keskusmuisti:  6 Gt
Takakamera:  kaksi 12 megapikselin kennoa
Etukamera:  16 megapikseliä
Käyttöjärjestelmä:  Android 7.1 (Nougat) Xiaomin MIUI-käyttöliittymällä
Akku:  3 500 mAh
Infobox OKNimi-testi OK: 
Xiaomi Mi Note 3 on Xiaomin 12. syyskuuta 2017 julkaisema älypuhelin, jossa on esiasennettuna Android 7.1 (Nougat) Xiaomin MIUI-käyttöliittymällä.
Tekniset tiedot > Muotoilu

Xiaomi Mi Note 3 -älypuhelimessa on 5,5-tuumainen näyttö Full HD-resoluutiolla.
Tekniset tiedot > Fyysiset osat

Laitteesta löytyy 2,2 Gigahertsin 8-ydin prosessori. Laitteessa on 6 Gigatavua RAM-muistia ja 128 Gigatavua sisäistä muistia.
Tekniset tiedot > Fyysiset osat > Kamerat ja multimedia

Laitteessa on kaksi 12 Megapikselin takakameraa. Etukameran tarkkuus on puolestaan 16 Megapikseliä.
Videokuvaus voidaan tehdä 2160p (4K) -resoluutiolla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 7.1 (Nougat) Xiaomin MIUI-käyttöliittymällä.
Ármin Vámbéry

Ármin Vámbéry
Ármin Vámbéry, myös: Hermann Vámbéry (1832−1913), juutalaissyntyinen unkarilainen tutkimusmatkailija ja orientalisti. Hän matkusti 1857 Konstantinopoliin, jossa opintoja harjoittaen oleskeli kuusi vuotta. Hän liittyi 1863 dervissiksi puettuna pyhiinvaellusretkikuntaan ja kulki näin Armenian ja Persian kautta Bukharaan ja Samarkandiin asti, josta 1864 lähti paluumatkalle. Hänet nimitettiin 1865 Budapestin yliopistoon itämaisten kielten opettajaksi ja myöhemmin professoriksi. Matkoistaan Vámbéry julkaisi useita mieltäkiinnittäviä kertomuksia, esimerkiksi Középázsiai utazás (Matkustus Keski-Aasiassa, 1865, ilmestynyt useille kielille käännettynä).
Vámbéry ajoi innokkaasti Englannin keskiaasialaisen vallan asiaa, mikä seikka luonnollisesti herätti ihastusta Englannissa ja mielipahaa Venäjällä. Vámbéryn tieteellisistä teoksista ovat arvokkaimmat ne, jotka sisällykseltään ovat aineskokoelmien luontoisia, esimerkiksi tšagatai-turkkilainen sanasto Abuska (1862), Čagataische Sprachstudien (1867), Uigurische Sprachmonumente und das Kudatku Bilik (1870), Altosmanische Sprachstudien (1901) ja Jusuf und Ahmed (1911).
Vähemmin onnistuneita ovat sitä vastoin ne Vámbéryn tutkimukset (esimerkiksi Etymologisches Wörterbuch der turko-tatarischen Sprachen, 1878), joiden laatimiseen olisi ollut tarpeen tarkka tieteellinen koulutus. Unkarilaisten alkuperästä Vámbéry 1882 julkaisi laajan teoksen (Der Ursprung der Magyaren). Tämä herätti kiivaan tieteellisen väittelyn, jossa Vámbéry lopulta joutui alakynteen. Vámbéryn mielestä unkarilaiset etnillisesti olivat turkkilais-tataarilaista alkuperää. Heidän kielestään hänen mielipiteensä ovat jotenkin sekavat: milloin hän sanoo sitä sekakieleksi, jonka yhtä hyvin voi lukea suomalais-ugrilaiseksi kuin turkkilais-tataarilaiseksi, milloin taas kieleksi, jota − samalla kun se on sekä suomalais-ugrilaista että turkkilais-tataarilaista sukua − tarkkaan katsoen ei voi lukea kumpaankaan ryhmään kuuluvaksi.
Aiheesta muualla

Kuvia tai muita tiedostoja aiheesta Ármin Vámbéry Wikimedia Commonsissa
Lisää luettavaa aiheesta Ármin Vámbéry on Wikiaineistossa
Zabriskie Point

Zabriskie Point on alue Yhdysvalloissa Kaliforniassa Death Valleyn kansallispuistossa Death Valleyn itäpuolella. Sen maaston on kuluttanut eroosio. Se muodostuu sedimenteistä, jotka ovat peräisin Furnace Creek Lakesta, joka kuivui viisi miljoonaa vuotta sitten, kauan ennen kuin Death Valley syntyi.
Näkymä Zabriskie Pointiin.
Nimi

Paikka on saanut nimensä Christian Brevoort Zabriskien mukaan, joka oli 1900-luvun alussa Pacific Coast Borax Companyn varapuheenjohtaja ja johtaja. Yhtiön muulit kuljettivat booraksia Death Valleyssa sijaitsevilta kaivoksilta.
Michelangelo Antonioni on ohjannut elokuvan, jonka nimi on Zabriskie Point (1970). Elokuvan musiikki sisältyy albumille Zabriskie Point, jolla soittavat brittiyhtye Pink Floyd ja Jerry Garcia.
Aiheesta muualla

Kuvia tai muita tiedostoja aiheesta Zabriskie Point Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zabriskie Point
Käännös suomeksi
Zuhair Mohsen

Zuhair Mohsen (arabiaksi: زهير محسن, tai Zuhayr Muħsin, Zahir Muhsein) (1936, Tulkarm –1979) oli palestiinalainen PLO:hon kuuluvan, Syyrian valvoman baathilaisen al-Saikan johtaja 1971–1979. Mohsen oli pakolaisena Jordaniassa, jossa hän toimi Baath-puolueessa. Mohsen nousi siihen asemaan, kun Syyrian puolustusministeri Hafiz al-Assadista tuli Syyrian presidentti. Hän oli tukenut tätä aiempaa Salah Jadidin hallintoa vastaan.
Haastattelu

Zuhair Mohsen sanoi vuonna 1977 hollantilaisen Trouw-lehden haastattelussa:
»Palestiinan kansaa ei ole olemassa. Palestiinalaisvaltion perustaminen aiheuttaisi sen että taistelu Israelia vastaan jatkuisi meidän arabien yhtenäisyyden vuoksi. Todellisuudessa nykyisin ei ole mitään eroa jordanialaisen, palestiinalaisten, syyrialaisten, libanonilaisten välillä. Nykyisin puhutaan Palestiinan kansasta vain poliittisista ja taktisista syistä, koska arabien kansalliset edut vaativat erillisen "Palestiinan kansan" olemassaoloa vastauksena sionismiin.

Taktisista syistä Jordania, joka on suvereeni valtio määriteltyine rajoineen, ei voi esittää vaatimuksia Haifan ja Jaffan suhteen, kun taas palestiinalaisena voin epäilemättä vaatia Haifaa, Jaffaa, Beersebaa ja Jerusalemia. Sillä hetkellä kun vaadimme oikeutta koko Palestiinaan tapahtuu saman tien Palestiinan ja Jordanian yhdistyminen.»
Vaikka tämä rikkoi PLO:n peruskirjaa vastaan, joka vahvistaa Palestiinan kansan olemassaolon ja sen oikeuden kansana, se oli linjassa al-Saikan syyrialais-baathilaisen ideologian kanssa.
Osuus joukkomurhassa

Vuonna 1976 Mohsenia arvosteltiin siitä, että hän johti arabijoukkoja, jotka hyökkäsivät Libanonin kristittyjen kaupunkiin Damouriin ja seurauksena oli satojen kristittyjen joukkomurha, joka tunnetaan nimellä Damourin joukkomurha. Independentin toimittajan Robert Fiskin mukaan sen takana oli PLO:n ja Fatahin päällikkö, eversti Abu Musa, josta myöhemmin tuli Jasser Arafatin kiistakumppani.
Mossadin väitetään ampuneen Mohsenin 15. heinäkuuta 1979 cannesilaisen kasinon edessä Ranskan Rivieralla, mutta on mahdollista, että murhan takana olisi ollut Irakin turvallisuuspoliisi tai joku läntinen tiedustelupalvelu tai Abu Nidalin järjestö. Zuhair Mohsen haudattiin Beirutiin. Hautajaisiin osallistuivat muun muassa Syyrian presidentti Hafiz al-Assad ja PLO:n johtaja Jasser Arafat.
Mohsenin murhan jälkeen al-Saikan merkitys väheni, ja Syyria ryhtyi yhteistyöhön muiden palestiinalaisliikkeiden kanssa, kuten PFLP-GC:n ja Fatah al-Intifadan.
Zhuhain 6 tunnin ajo

Zhuhain Rata
Zhuhain 6 tunnin ajo oli moottoriurheilun kestävyyskilpailu joka ajettiin Zhuhai International Circuitin radalla Kiinassa. Ensimmäinen kestävyyskilpailu siellä ajettiin vuonna 1994 ja viimeinen kilpailu 2011. Suomalaisista Mika Salo onnistui voittamaan kilpailun vuonna 2004.
Voittajat

| Vuosi> Zhuhai Street Circuit | Voittajat> Zhuhai Street Circuit | Talli> Zhuhai Street Circuit | Auto> Zhuhai Street Circuit | Raportti> Zhuhai Street Circuit | Zhuhai Street Circuit | Zhuhai Street Circuit | Zhuhai Street Circuit |
| --- | --- | --- | --- | --- | --- | --- | --- |
| 1994 |  Bob Wollek  Jean-Pierre Jarier  Jacques Laffite |  Larbre Compétition | Porsche 911 Turbo S LM |  |  |  |  |
| 1995 |  Andy Wallace  Olivier Grouillard |  Mach One Racing | McLaren F1 GTR |  |  |  |  |
Zhuhai International Circuit
| 1996 |  Emmanuel Collard  Ralf Kelleners |  Porsche AG | Porsche 911 GT1 |  |  |  |  |
| 1997 |  John Greasley  Geoff Lister  Magnus Wallinder |  G-Force/Strandell | Porsche 911 GT1 |  |  |  |  |
1998: Ei ajettu
| 1999 |  Karl Wendlinger  Olivier Beretta |  Viper Team Oreca | Chrysler Viper GTS-R |  |  |  |  |
2000–2003: Ei ajettu
| 2004 |  Mika Salo  Andrea Bertolini |  AF Corse | Maserati MC12 |  |  |  |  |
| 2005 |  Anthony Kumpen  Bert Longin  Mike Hezemans |  GLPK-Carsport | Chevrolet Corvette C5-R |  |  |  |  |
2006: Ei ajettu
| 2007 |  Christophe Bouchut  Stefan Mücke |  All-Inkl.com Racing | Lamborghini Murciélago R-GT |  |  |  |  |
2008-2009: Ei ajettu
| 2010 |  Franck Montagny  Stéphane Sarrazin |  Peugeot Sport Total | Peugeot 908 HDi FAP |  |  |  |  |
| 2011 |  Sébastien Bourdais  Anthony Davidson |  Peugeot Sport Total | Peugeot 908 | Raportti |  |  |  |
Käännös suomeksi
Trogir

| Trogir |
| --- | --- |
 Trogirin kaupunkia.
 lippu:  vaakuna
 Trogir
 Koordinaatit: 43°31′0″N, 16°15′0″E 
Valtio:   Kroatia
Piirikunta:  Split-Dalmatia
Perustettu:  200-luku eaa.
Hallinto:  
 – Pormestari:  Damir Rilje
Pinta-ala:  
 – Kokonaispinta-ala:  39,10 km²
Väkiluku (2011):  10 923
 – Metropolialue:  13 192
Aikavyöhyke:  UTC+1
 – Kesäaika:  UTC+2
Postinumero:  21220
Suuntanumero(t):  021
 
 www.trogir.hr 
Infobox OKVirheellinen NIMI-arvo: 
Trogir [ˈtrɔ.ɡiːr] (ital. Traù, saks. Trau) on historiallinen kaupunki ja satama Adrianmeren rannalla Kroatiassa. Vuonna 2011 kaupungissa oli vajaat 11 000 asukasta, koko kunnassa noin 13 000. Trogir sijaitsee 27 kilometriä Splitistä länteen.
Trogirin historiallinen osa on listattu Unescon maailmanperintöluetteloon.
Maantiede ja ilmasto

Trogir sijaitsee keskellä Dalmatiaa Adrianmeren itärannalla. Sen ytimessä on pieni saari suuremman Čiovon saaren ja mantereen kukkuloiden välissä. Trogirin keskustan lisäksi Trogirin kunnan muita kyliä ovat Arbanija, Drvenik Mali, Drvenik Veliki, Mastrinka, Plani ja Žedno, joissa on parisataa asukasta kussakin.
Trogirissa vallitsee väimeren ilmasto, keskilämpötila on ympäri vuoden noin 15 astetta. Kesällä lämpötila nousee ylimmillään lähelle kolmeakymmentä.
Historia > Antiikki

Kaupunki perustettiin kreikkalaisena kauppa-asemana nimeltä Tragurion 200-luvulla eaa. Sen perustajat tulivat Issasta nykyiseltä Visin saarelta. Tragurionista (lat. Tragurium) kehittyi Rooman vallan aikana merkittävä satamakaupunki. Läheisen Salonan kaupungin vaurastuminen vähensi Tragurionin merkitystä.
Historia > Myöhempi historia

Slaavien vaelluksen aikana tuhotun Salonan kaupungin asukkaat pakenivat Trogiriin. 800-luvulta Trogir maksoi veroa kroaattihallitsijoille. Trogirin hiippakunta perustettiin 1000-luvulla ja lakkautettiin vuonna 1828. Kaupunginoikeudet Trogir sai vuonna 1107.
Vuonna 1123 saraseenit valloittivat ja tuhosivat Trogirin lähes täydellisesti. Kaupunki kuitenkin toipui nopeasti, ja eli voimakasta taloudellisen vaurauden kautta 1100- ja 1200-luvulla. 1200- ja 1300-luvuilla Trogirin asukkaat valitsivat toistuvasti Šubićin perheen jäsenen herttuaksi.
Vuonna 1420 alkoi pitkä Venetsian valtakausi, joka päättyi vuonna 1797. Tämän jälkeen Trogir siirtyi osaksi Habsburgien valtakuntaa, johon se kuului aina vuoteen 1918, lukuun ottamatta lyhyttä ranskalaisaikaa vuosina 1806–1814. Ensimmäisen maailmansodan jälkeen Trogirista tuli osa Jugoslavian kuningaskuntaa. Toisen maailmansodan aikana italialaiset valloittivat kaupungin, joka vapautettiin vuonna 1944. Siitä lähtien se kuului Jugoslaviaan, kunnes se itsenäistyi muun Kroatian mukana vuonna 1991.
Kulttuuriperintö

Trogirilla on mielenkiintoinen jatkuvan kaupunkimaisen asutuksen historia 2300 vuoden ajalta. Sen monipuolinen kulttuuri kehittyi kreikkalaisten, roomalaisten ja venetsialaisten vaikutuksesta. Trogirissa on useita palatseja, kirkkoja ja torneja sekä linnoitus pienellä saarella. Vuonna 1997 kaupunki listattiinkin Unescon maailmanperintöluetteloon.
Trogir on koko Keski-Euroopan parhaiten säilynyt romaanis–goottilainen rakennusryhmittymä. Kaupungin muurein ympäröity keskiaikainen keskusta käsittää linnan sekä asumusten ja palatsien sarjan romaaniselta, goottilaiselta, renessanssin ja barokin aikakausilta. Trogirin merkittävin rakennus on Pyhän Laurentiuksen katedraali, jonka läntinen portti on kroaattiarkkitehti Radovanin taidonnäyte, ja joka on koko Kroatian merkittävin romaanis-goottilaisen aikakauden rakennus.
Trogirin merkittävimmät kohteet:
Kaupungin historiallinen keskus, jossa sijaitsee noin kymmenen kirkkoa ja useita rakennuksia 1200-luvulta
Kaupunginportti (1600-luku) ja -muurit (1400-luku)
Kamerlengon linnoitus
Herttuan palatsi
Pyhän Johanneksen katedraali
Cipikon palatsit 1400-luvulta
Loggia 1400-luvulta
Aiheesta muualla

Kuvia tai muita tiedostoja aiheesta Trogir Wikimedia Commonsissa
Croatian National Tourist Board (englanniksi) (saksaksi) (kroatiaksi)
Trogir OnLine (englanniksi) (saksaksi)
Kroatian kaupungit
Bakar
Beli Manastir
Belišće
Benkovac
Bjelovar
Biograd na Moru
Buje
Buzet
Čabar
Čakovec
Čazma
Cres
Crikvenica
Đakovo
Daruvar
Delnice
Donja Stubica
Donji Miholjac
Drniš
Dubrovnik
Duga Resa
Dugo Selo
Đurđevac
Garešnica
Glina
Gospić
Grubišno Polje
Hrvatska Kostajnica
Hvar
Ilok
Imotski
Ivanec
Ivanić-Grad
Jastrebarsko
Karlovac
Kastav
Kaštela
Klanjec
Knin
Komiža
Koprivnica
Korčula
Kraljevica
Krapina
Križevci
Krk
Kutina
Labin
Lepoglava
Lipik
Ludbreg
Makarska
Mali Lošinj
Metković
Mursko Središće
Našice
Nin
Nova Gradiška
Novalja
Novi Marof
Novi Vinodolski
Novigrad
Novska
Obrovac
Ogulin
Omiš
Opatija
Opuzen
Orahovica
Oroslavje
Osijek
Otočac
Ozalj
Pag
Pakrac
Pazin
Petrinja
Pleternica
Ploče
Poreč
Požega
Pregrada
Prelog
Pula
Rab
Rijeka
Rovinj
Samobor
Senj
Šibenik
Sinj
Sisak
Skradin
Slatina
Slavonski Brod
Slunj
Solin
Split
Stari Grad
Supetar
Sveti Ivan Zelina
Trilj
Trogir
Umag
Valpovo
Varaždin
Varaždinske Toplice
Velika Gorica
Vinkovci
Virovitica
Vis
Vodice
Vodnjan
Vrbovec
Vrbovsko
Vrgorac
Vrlika
Vukovar
Zabok
Zadar
Zagreb
Zaprešić
Zlatar
Županja
Unescon maailmanperintökohteet Kroatiassa
Plitvicen kansallispuisto
Splitin historiallinen keskusta ja Diocletianuksen palatsi
Dubrovnikin vanha kaupunki
Eufrasiuksen basilika Porečissa
Trogirin historiallinen keskusta
Pyhän Jaakobin katedraali Šibenikissä
Stari Gradin tasanko
Stećakin hautakivet
Venetsian tasavallan linnoitteet Zadarissa ja Pyhän Nikolaoksen merilinnoitus
Kroatian alueen pyökkimetsät
Herttuan palatsi.
Kamerlengon linnoitus.
Pyhän Johanneksen katedraali.
Xiaomi Redmi 2 Prime

| Xiaomi Redmi 2 Prime |
| --- | --- |
Valmistaja:  Xiaomi
Julkaistu:  10. elokuuta 2015
Mitat:  134 x 67.2 x 9,4 mm
Paino:  133 g
Näyttö:  4,7" IPS LCD HD
Näytön kuvatarkkuus:  720 x 1 280
Suoritin:  Qualcomm Snapdragon 410 8916 4-ydin, 1,2 GHz, ARM Cortex-A53, 64-bittinen
Grafiikkapiiri:  Adreno 306
Muisti:  16 Gt
Keskusmuisti:  2 Gt
Flash-muisti:  laajennettavissa enintään 32 Gt:n SD-kortilla
Takakamera:  8 megapikseliä
Etukamera:  2 megapikseliä
Käyttöjärjestelmä:  Android 4.4.4 "KitKat" Xiaomin MIUI-käyttöliittymällä
Akku:  2 200 mAh
Infobox OKNimi-testi OK: 
Xiaomi Redmi 2 Prime on Xiaomin 10. elokuuta 2015 julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä Xiaomin MIUI-käyttöliittymällä.
Tekniset tiedot > Muotoilu

Xiaomi Redmi 2 Prime -älypuhelimessa on 4,7-tuumainen näyttö HD-resoluutiolla.
Tekniset tiedot > Fyysiset osat

Laitteesta löytyy Qualcomm Snapdragon 410 8916-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 32 Gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 8 Megapikselin takakamera. Etukameran tarkkuus on puolestaan 2 Megapikseliä.
Videokuvaus voidaan tehdä 1080p (Full HD) -resoluutioilla.
Tekniset tiedot > Ohjelmisto

Julkaisuhetkellä laitteessa oli esiasennettuna Android 4.4.4 "KitKat" Xiaomin MIUI-käyttöliittymällä.
Xiaomi Redmi 1S

| Xiaomi Redmi 1S |
| --- | --- |

Valmistaja:  Xiaomi
Julkaistu:  1. toukokuuta 2014
Mitat:  137 x 69 x 9,9 mm
Paino:  158 g
Näyttö:  4,7" IPS LCD HD
Näytön kuvatarkkuus:  720 x 1 280
Suoritin:  Qualcomm Snapdragon 400 8228 4-ydin, 1,6 GHz
Grafiikkapiiri:  Adreno 305
Muisti:  8 Gt
Keskusmuisti:  1 Gt
Flash-muisti:  laajennettavissa enintään 64 Gt:n SD-kortilla
Takakamera:  8 megapikseliä
Etukamera:  1,6 megapikseliä
Käyttöjärjestelmä:  Android 4.3 "Jellybean" Xiaomin MIUI-käyttöliittymällä
Akku:  2 000 mAh
Infobox OKNimi-testi OK: 
Xiaomi Redmi 1S on Xiaomin 1. toukokuuta 2014 julkaisema älypuhelin, jossa on esiasennettuna Android 4.3 "Jellybean" -käyttöjärjestelmä Xiaomin MIUI-käyttöliittymällä.
Tekniset tiedot > Muotoilu

Xiaomi Redmi 1S -älypuhelimessa on 4,7-tuumainen näyttö HD-resoluutiolla.
Tekniset tiedot > Fyysiset osat

Laitteesta löytyy Qualcomm Snapdragon 400 8228-prosessori. Laitteessa on 1 Gigatavu RAM-muistia ja 8 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on 8 Megapikselin takakamera. Etukameran tarkkuus on puolestaan 1,6 Megapikseliä.
Videokuvaus voidaan tehdä 1080p (Full HD) -resoluutioilla.
Tekniset tiedot > Ohjelmisto

Julkaisuhetkellä laitteessa oli esiasennettuna Android 4.3 "Jellybean" Xiaomin MIUI-käyttöliittymällä.
Ylitornion seurakunta (Ruotsi)

| Övertorneå församling Ylitornion seurakunta |
| --- | --- |
 Seurakunta toimii Ylitornion kunnassa.
Suuntautuminen:  Luterilaisuus
Kirkkokunta:  Ruotsin kirkko
Hiippakunta:  Luulajan hiippakunta
Rovastikunta:  Pohjois-Norrbottenin rovastikunta
Kirkkoherra:  Heli Pruikkonen
Pääkirkko:  Matarengin kirkko
Jäseniä:  3248, 73,7% alueen väkiluvusta (31.12.2018)
Aiheesta muualla
Sivusto
Infobox OKVirheellinen NIMI-arvo: 
Ylitornion seurakunta (ruots. Övertorneå församling) on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Ylitornion kunnassa.
Kirkot

Matarengin kirkko
Hietaniemen kirkko (tuhoutui tulipalossa 2023)
Juoksengin kirkko
Svansteinin kirkko
Aiheesta muualla

Seurakunnan kotisivut
Matarengin kirkko.
Älvsborg

Älvsborg voi viitata seuraaviin asioihin Ruotsissa:
Historiallisia merkityksiä:
Älvsborgin linna, keskiajalla nykyisen Göteborgin alueella sijainnut linna
Älvsborgin lunnaat, kaksi Ruotsin ja Tanskan välistä panttaussopimusta
Älvsborg, lyhytikäinen kaupunki, yksi Göteborgin edeltäjistä
Älvsborgs Kungsladugård, kuninkaankartano
Fort Nya Elfsborg, linnoitus Delaware-joen varrella 1600-luvulla
Nya Älvsborg, linnoitus Götajoen saarella 1600-luvulla
Sotilaallisia kohteita:
Älvsborgin linnoitus, linnoitus Götajoen suulla 1900-luvulla
HMS Älvsborg, useiden Ruotsin laivaston laivojen nimi
HMS Älvsborg (M02), vuonna 1971 valmistunut miinalaiva
Älvsborg radio, entinen rannikkoradioasema
Julkisia organisaatioita:
Älvsborg, entinen taajaväkinen yhdyskunta
Älvsborg, entinen kaupunginosalautakunta Göteborgissa
Älvsborg, Göteborgin kaupunginosa
Älvsborgin lääni, entinen Ruotsin lääni
Norra Älvsborg, Älvsborgin läänin pohjoisosa
Södra Älvsborg, Älvsborgin läänin eteläosa
Älvsborgin läänin maakäräjät, entinen Ruotsin maakäräjä
Älvsborgin läänin vaalipiiri, entinen vaalipiiri Ruotsin valtiopäivien ensimmäisen kamarin vaaleissa
Älvsborgin läänin eteläinen vaalipiiri, entinen Ruotsin vaalipiiri (nykyään Länsi-Götanmaan läänin eteläinen vaalipiiri)
Älvsborgin läänin pohjoinen vaalipiiri, entinen Ruotsin vaalipiiri (nykyään Länsi-Götanmaan läänin pohjoinen vaalipiiri)
Kirkollisia kohteita:
Älvsborgin seurakunta, seurakunta Göteborgissa
Älvsborgin piiri, piiri Göteborgin kunnassa
Älvsborgin kirkko, kirkko Älvsborgin seurakunnassa
Älvsborgin rovastikunta, rovastikunta Göteborgin hiippakunnassa
Nya Älvsborgin linnanseurakunta, entinen sotilasseurakunta Göteborgissa
Infrastruktuuri:
Älvsborgin silta, Götajoen ylittävä silta
Älvsborgsbanan, rautatielinja
Urheilu:
IF Elfsborg, urheiluseura Boråsissa
Luonto:
Älvsborgsfjorden, merenlahti Götajoen suun ulkopuolella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Älvsborg”, voi hakea sivunnimihaulla, laajalla sivunnimihaulla tai tekstihaulla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Älvsborg (olika betydelser)
Örbyhusin kihlakunta

Örbyhusin kihlakunnan sijainti Uppsalan läänin kartalla.
Örbyhusin kihlakunta (ruots. Örbyhus härad) oli kihlakunta Uppsalan läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 103,40 neliökilometriä ja asukasluku 23 092 henkeä. Kihlakuntaan kuuluneet kunnat olivat Vendel, Tierp, Tierpin kauppala, Söderfors, Tolfta, Västland ja Älvkarleby.
Kihlakunnan tuolloisista kunnista Älvkarleby muodostaa Älvkarlebyn kunnan ja muut kuuluvat Tierpin kuntaan.
Yrjö Luukkonen

Jaakko Vuormaan ”miniband” vuonna 1945. Eturivissä Olli Borg, Pärre Förars ja Mauno Mustonen (saksofoni). Takarivissä LeRoy Wickström (kitara), Jaakko Vuormaa (rummut), Börje Haglund (piano) ja Yrjö Luukkonen (trumpetti).
Yrjö Luukkonen (28. tammikuuta 1920 Venjoki, Inkerinmaa – 25. marraskuuta 2006 Helsinki) oli suomalainen talouspäällikkö ja muusikko, joka tunnetaan Humppa-Veikot ja Dallapé-orkestereiden jäsenenä.
Luukkonen valmistui merkonomiksi, ja hän kävi myös Dallapé-musiikkiopiston, jossa hänen soittimensa olivat hanuri ja trumpetti. Hän liittyi Dallapéhen 1982 ja säesti Sulasolin yhteislaulutilaisuuksia lähes 300 kertaa.
Musiikin ulkopuolella hän työskenteli Siemens Sähkö Oy:ssä ja Yleisradion TV1:ssä. Hän oli mukana Inkerin Liitossa ja karjalaisten toiminnoissa.